Diari Oficial de la Generalitat Valenciana


Sumari del DOGV 9532, del 13-02-2023 (2023/1394)

Informació pública de la sol·licitud de modificació d'autorització administrativa i declaració d'utilitat pública, en concret, subjecta a avaluació ambiental, de línia elèctrica d'alta tensió en el terme municipal de Morella. Expedient ATLINE/2015/58/12.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/1394


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud de modificació d'autorització administrativa i declaració d'utilitat pública, en concret, subjecta a avaluació ambiental, de línia elèctrica d'alta tensió en el terme municipal de Morella. Expedient ATLINE/2015/58/12. [2023/1394]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental; en el Decret 32/2006, de 10 de març, pel qual es modifica el Decret 162/1990, i en l'annex II de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es va sotmetre a informació pública la sol·licitud d'autorització administrativa i declaració en concret d'utilitat pública subjecta a avaluació ambiental en el BOP, el 3 de març de 2016; en el DOGV, el 19 de febrer de 2016; en el tauler de l'Ajuntament de Morella, el 15 de febrer de 2016, i en premsa, el 26 de febrer de 2016.  
  
Amb motiu d'esmenar l'omissió en la informació pública inicial, es va sotmetre a nova informació pública de data 21 d'octubre de 2020 la sol·licitud de modificació d'autorització administrativa i declaració en concret d'utilitat pública subjecta a avaluació ambiental, a conseqüència del resultat de la Resolució de la directora general d'Indústria, Energia i Mines de data 30 de juliol de 2020, expedient RECURS/2019/291, en el BOP el 21 de novembre de 2020; en el DOGV, el 3 de novembre de 2020; en el tauler de l'Ajuntament de Morella, el 29 d'octubre de 2020, i en premsa, el 26 de novembre de 2020.  
Com a conseqüència del resultat de la Resolució de la directora general d'Indústria, Energia i Mines de data 21 de setembre de 2022, expedient RECURS/2021/25, amb motiu d'esmenar l'omissió en la informació pública de 21 d'octubre de 2020, se sotmet a una altra nova informació pública la sol·licitud de modificació de l'autorització administrativa prèvia, autorització administrativa de construcció i declaració d'utilitat pública, en concret, per a un tram parcial de la instal·lació de la línia elèctrica d'alta tensió autoritzada, la qual acompanyada nova documentació formada per «document tècnic i annex d'afeccions» i «relació de béns i drets afectats».  
Peticionari: Maestrazgo Distribución Eléctrica, SLU.  
Projecte/avantprojecte. Denominació: línia aèria trifàsica a 20 kV, doble circuit conductor LA-180 (147-AL1/34-ST1A) entre ST Morella i triple circuit.  
Emplaçament de la instal·lació: terme municipal de Morella (Castelló).  
Pressupost: 276.464,99 €.  
Els projectes i els documents annexos seran exposats per a consulta pública en l'adreça electrònica següent: https://cindi.gva.es/es/web/energia/castello2, en castellà i https://cindi.gva.es/va/web/energia/castello2, en valencià, en l'apartat «Informació pública», disponibles l'endemà de la publicació.  
Documents afegits a la informació pública:  
- Document tècnic i annex d'afeccions.  
  
Documents publicats en les informacions públiques anteriors (en el web de la Conselleria https://cindi.gva.es/va/web/energia/castello2, amb data 22.10.2020):  
- Projecte.  
- Relació de béns i drets afectats.  
- Estudi d'impacte ambiental.  
- Estudi d'integració paisatgística (part 1 i part 2).  
  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada, en l'adreça electrònica indicada, o presencialment en el Servei Territorial d'Indústria i Energia, situat al carrer dels Cavallers, 8, de Castelló de la Plana, així com adreçar a l'esmentat servei territorial les al·legacions que es consideren oportunes en el termini de vint dies comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent http://www.gva.es/va/inicio/procedimientos'id\_proc=18317&version=amp o, en cas de persones físiques, presentació per duplicat per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Transcorregut aquest termini sense realitzar al·legacions, es considerarà que està conforme i perdrà el dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Castelló de la Plana, 2 de febrer de 2023.- El cap del Servei Territorial d'Indústria, Energia i Mines de Castelló: Gerardo Nebot García.